«Մինչ օրս հրատարակված հայերեն միակ բառարանում կա 2500 ժեստ, հոգևոր բառարանում` մոտ 1500: Հայերեն ժեստերի լեզուն շատ մոտ է ռուսերեն ժեստերի լեզվին, քանի որ զարգացման հիմնական փուլերը կրել են խորհրդային և հատկապես ռուսական ազդեցություն (կրթություն): Որպես կենդանի լեզու՝ հայերեն ժեստերի լեզուն ժամանակի հետ փոփոխությունների է ենթարկվում ու զարգանում: Ինչպես ցանկացած լեզվում, այստեղ նույնպես բառեր «հորինում» են հենց լեզուն կրողները և օգտագործողները: Իսկ բառարանը համալրվում է հենց խուլ երիտասարդների կողմից»,- ասում է Ֆրանս-հայկական զարգացման հիմնադրամի ծրագրերի համակարգող Նունե Բալյանը: